‘วิริยะ’รับตรวจสภาพรถฟรี20รายการ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “วิริยะประกันภัย” จับมือ “กรมการขนส่งทางบก” เปิด 18 ศูนย์ตรวจสภาพรถฟรี 20 ทั่ว กทม.
น.ส.กานดา วัฒนายิ่งสมสุข รองผู้จัดการฝ่ายการตลาด บริษัท วิริยะประกันภัย เปิดเผยว่า บริษัทร่วมกับกรมการขนส่งทางบก จัดโครงการ “ตรวจรถก่อนใช้ ปลอดภัยแน่นอน” นอกเหนือจากการตรวจสภาพรถเพื่อต่อทะเบียนตามที่กรมการขนส่งทางบกกำหนด โดยให้บริการกับลูกค้าและประชาชนทั่วไปในการตรวจเช็กสภาพความพร้อมเบื้องต้นของรถยนต์ฟรี 20 รายการ ที่ศูนย์ซ่อมมาตรฐานของวิริยะประกันภัยทั้ง 18 แห่ง ครอบคลุม 12 พื้นที่ในกรุงเทพมหานคร 
น.ส.กานดา กล่าวว่า รายการตรวจสภาพรถเบื้องต้น 20 รายการนั้น ส่วนใหญ่จะเป็นการตรวจพินิจด้วยสายตา โดยอาศัยความรู้ความชำนาญของช่าง อาทิ การตรวจสภาพยางและเติมลมยาง เป่ากรองอากาศ หรือสายพาน การตรวจสอบระบบเครื่องยนต์ การตรวจสอบระบบกำลังส่ง การตรวจสอบระบบเบรก 
สำหรับโครงการ “ตรวจรถก่อนใช้ ปลอดภัยแน่นอน” ในช่วงเทศกาลสงกรานต์ 2553 ระหว่างวันที่ 12 มี.ค.–12 เม.ย. 2553 ที่ผ่านมา มีหน่วยงานภาครัฐและเอกชนที่ได้เปิดบริการตรวจสภาพความพร้อมเบื้องต้นของรถยนต์และรถจักรยานยนต์รวมทั้งสิ้น 1,774 แห่ง โดยมีจำนวนรถที่เข้าใช้บริการทั่วประเทศในช่วงเวลาดังกล่าวแยกเป็นรถยนต์ 162,318 คัน และรถจักรยานยนต์ 181,711 คัน รวมมีรถเข้ารับบริการทั้งสิ้น 344,029 คัน 
ขณะที่สถิติอุบัติเหตุทางถนนในช่วงเทศกาลสงกรานต์ที่ผ่านมา (12–16 เม.ย. 2553) พบว่าเกิดอุบัติเหตุรวม 2,863 ครั้ง มีผู้เสียชีวิต 257 คน โดยสาเหตุการเกิดอุบัติเหตุส่วนใหญ่เกิดจากการเมาสุรา ขับรถเร็วเกินกว่าที่กฎหมายกำหนด หลับใน ไม่สวมหมวกนิรภัย ตลอดจนความไม่พร้อมของสภาพรถ ส่วนยานพาหนะที่ประสบอุบัติเหตุส่วนใหญ่ คือ รถจักรยานยนต์ รองลงมา คือ รถยนต์